text: Mistillid rækker næppe til at vælte næstformand i Region Syddanmark
  17 november 2015 kl. 10.59
  Selvom borgerlige partier med et flertal på 25 ud af 41 medlemmer af regionsrådet har udtrykt mistillid, så behøver Poul Erik Svendsen (S) næppe at frygte for sine poster.
  
  Mistilliden er udtrykt i et åbent læserbrev til de lokale medier. De seks partier, der står  bag læserbrevet mødes om sagen forud for regionsrådsmødet mandag den 23. november for at diskutere sagen.
  I yderste konsekvens kan flertallet officielt i regionsrådet udtale mistillid til Poul-Erik Svendsen, der er formand for Sundhedsudvalget, så han ikke kan fortsætte som udvalgsformand og næstformand for regionen.
  Det sker dog næppe, hvis man lytter nøje efter, hvad regionsrådsformand Stephanie Lose (V) tirsdag formiddag siger til TV SYD. Se og hør det her nedenfor:
  I TV SYD tirsdag aften kl. 19,30 kan du møde Poul Erik Svendsen, der afviser kritikken. Han mener, at det var nødvendigt, at han offentligt undsagde sundhedsdirektør Jens Elkjær.
  